GiliGold/VAD_KnessetCorpus huggingface dataset:
ינון אזולאי:
לאחר ארבעה חודשים –מסיבת עיתונאים ומביאים את החוק של האומיקרון.
ינון אזולאי:
החוק של האומיקרון מגיע, אני חייב להגיד, הוכנסו בו הרבה עיזים מראש, דברים שאמרתי בוועדה שנכנסו כדי להוציא אותם.
ינון אזולאי:
הכניסו מספר דברים, למשל כמו שדיברנו על ה-35%, כבר בדיון הראשון אמרתי לא יהיה 35%, זה סגור על 25% ירידה, וזה מה שקרה.
ינון אזולאי:
זה אחד הדברים שהיו.
ינון אזולאי:
תוך כדי הדיונים עלו דברים, ירדו דברים, על חלק הגענו להסכמות, שכשזה היה ביחד, קואליציה ואופוזיציה, היו הסכמות.
ינון אזולאי:
כשזו הייתה אופוזיציה לבד, דרישות שלנו כאופוזיציה לא התקבלו.
ינון אזולאי:
אתמול התחלנו לעבור על החוק, קראנו את החוק והתחלנו לעבור על הסתייגויות.
ינון אזולאי:
הבאנו מטרות חוק בשבוע שעבר, אתמול סיימנו את מטרות החוק והתחלנו לעבור על עצם הסעיפים לחוק.
ינון אזולאי:
בסעיפים לחוק עצמם אני ביקשתי, אפשר להגיד כמעט על כל דבר מלבד דבר אחד שהתקבלה ההסתייגות שלי בחוק, נושא חדש.
ינון אזולאי:
אני חושב שברגע שהגיע – קח את סעיף 1(2) שלפחות שליש מהכנסות שנת הבסיס, הוסיפו את השליש לפחות, וכל דבר משנה את המהות של אותו סעיף.
ינון אזולאי:
לא שיש לי בעיה לשנות את המהות של הסעיף כשזה לטובת העצמאיים, אין לי בעיה.
ינון אזולאי:
אני בעד לשנות דברים.
ינון אזולאי:
אני בעד לשנות את החוק, אבל כשיש שינוי, אם כבר, צריך שהשינוי יתקבל בהסכמה גם של האופוזיציה וגם של קואליציה.
ינון אזולאי:
אני מסתכל לאחר מכן: מחזור עסקאות בשנת הבסיס, מחזור עסקאות כפי שדווח לרשות המיסים בישראל על פי דין לגבי שנת הבסיס, ולעניין כל אחד מאלה מחזור העסקאות כמפורט לצדו.
ינון אזולאי:
ואז בא פה הנושא החדש לעניין שזה לא היה וזה הוסף, דבר אחר לגמרי שנוסף.
ינון אזולאי:
לעניין עוסק שפעילותו החלה לפני יום כ"ד בטבת התשע"ט, 17 בינואר 2019 – מביאים פה את מחזור העסקאות שלו, משנה את התאריך לגמרי, מביא משהו אחר, אחד הוא בכלל חדש.
ינון אזולאי:
זו תוספת, ולכן כשאני מדבר על - - -
אלכס קושניר:
שהגיע בהסכמה יחד אתכם, רק תגיד את זה.
יבגני סובה:
תיכף אתה תגיד את זה.
ינון אזולאי:
אמרתי, חלק היה בהסכמה.
ינון אזולאי:
אגב, אלכס ואני ביומיום חברים, שלא יהיה ספק לאף אחד, וגם בוועדה אנחנו חברים ומגיעים להרבה דברים בהסכמה, ואתה יודע את זה.
ינון אזולאי:
באישי אין לי שום דבר רע על אלכס, רק דברים טובים, ואני אומר את זה לפרוטוקול.
אלכס קושניר:
באופן אישי, נגדי אתה לא מגיש נושא חדש.
יבגני סובה:
בואו נתקדם.
יבגני סובה:
אני רוצה לתת גם ליועצת המשפטית לדבר.
יבגני סובה:
יש עוד דברים חוץ ממה שאמרת?
ינון אזולאי:
הכול זה נושא חדש.
יבגני סובה:
לדעתך זה נושא חדש.
ינון אזולאי:
אתם רוצים על כל אחד הצבעה בנפרד, על כל סעיף שהגשנו בו נושא חדש?
ינון אזולאי:
איך אתם רוצים?
ינון אזולאי:
תגידו לי, על פי זה אנחנו נתנהל.
ארבל אסטרחן:
צריך הצבעות נפרדות, אבל אתה יכול לנמק כי הדברים קשורים זה לזה, אז אם אתה רוצה לנמק ביחד, אם אתה רוצה לחוד.
ינון אזולאי:
אין לי בעיה שתעשו – כי היושב-ראש יושב בלי החוק, אני מאמין שהוא זוכר את הכול, אבל אין בעיה שהוא יעשה, אחר כך נמשיך.
ינון אזולאי:
זה על סעיף 1, אתם רוצים להמשיך?
ינון אזולאי:
תגידי את מה שאת חושבת.
ינון אזולאי:
אופיר גם רוצה בחלק מהסעיפים.
יבגני סובה:
תנמק את כל הדברים ואחר כך אנחנו נראה איך אנחנו נצביע, או שנצביע ביחד או שאנחנו נעשה הצבעות נפרדות.
יבגני סובה:
אתה רוצה להוסיף משהו, חבר הכנסת כץ?
אופיר כץ:
אני אעשה בצורה אחידה.
ינון אזולאי:
רק התחלתי.
יבגני סובה:
רק התחלת?
יבגני סובה:
חשבתי שסיימת.
אופיר כץ:
יש כמה בקשות לנושא חדש.
אופיר כץ:
היועצת המשפטית אומרת שאפשר לנמק את הכול ולהצביע על הכול כמקשה אחת.
יבגני סובה:
לכן הצעתי לנמק את הכול.
ינון אזולאי:
היא אומרת שבכל מקרה ההצבעה היא על כל אחד.
יבגני סובה:
לכן הצעתי לנמק הכול ואז שאלתי - - -
ינון אזולאי:
לא, היא אומרת שההצבעה היא על כל אחד ואחד.
ינון אזולאי:
אז בבקשה, תצביע, נמשיך הלאה לנמק.
יבגני סובה:
לא, לנמק אתה יכול ביחד.
ינון אזולאי:
אז אני אנמק.
יבגני סובה:
זה מה שאני הצעתי לך, תנמק את כל הדברים ביחד, אין בעיה.
ינון אזולאי:
הצעתך התקבלה.
ינון אזולאי:
לעניין עוסק שפעילותו החלה – גם פה אנחנו מדברים על תאריכים שונים לגמרי, ואני מדבר על (2) כי אמרנו ש-(1) נוסף לגמרי, שהוא בכלל לא היה.
ינון אזולאי:
התאריך אחר כך גם שונה לאחר מכן.
ינון אזולאי:
אנחנו מדברים על (3), שגם הוא, אם אני לא טועה, נוסף.
ינון אזולאי:
לעניין עוסק שפעילותו החלה – גם פה התוספת היא שבמקום מתקופה שמיום ד' בטבת התשע"פ, 1 בינואר 2020, הבאנו תאריך ששינינו אותו ממה שהוא היה, גם לגבי מחזור עסקאותיו שבתקופה, גם את זה שינינו.
ינון אזולאי:
במקום לפי העניין, הבאנו את זה לפי המאוחר.
ינון אזולאי:
כל הסעיף הקטן הזה נמצא בשינוי גם מבחינת תאריכים.
ינון אזולאי:
לאחר מכן, ב-(4), לעניין עוסק הרשום בתקופת הזכאות – בתקופת הזכאות, הוספנו אותה, היא תוספת חדשה לגמרי שלא הייתה, גם בשורה הראשונה של הסעיף הקטן, וגם בשורה השנייה של הסעיף הקטן.
יבגני סובה:
על איזה סעיף אתה מדבר?
ינון אזולאי:
1(4).
ינון אזולאי:
לפני זה אמרתי שהוסיפו בכלל את הסעיף, ועכשיו זה תיקונים בתוך התוספת של הזכאות, זה דבר שלא היה.
ינון אזולאי:
מחזור עסקאות בבסיס, מחזור עסקאות כפי שדווח לרשות המיסים בישראל על פי דין לגבי אחד מאלה לפי העניין – גם פה שונה התאריך, אחר לגמרי ממה שהיה.
ינון אזולאי:
אגב, יש דברים שהיו בהסכמה ויש דברים שלא היו בהסכמה.
ינון אזולאי:
יש דברים שלא היו בהסכמה, אנחנו נראה את זה בהמשך, כי אנחנו דרשנו שיהיו שני תאריכים שאפשר להגיש אותם: ינואר-פברואר 2019 וינואר-פברואר 2020.
יבגני סובה:
חבר הכנסת אזולאי, אני עוצר אותך שנייה.
יבגני סובה:
אני מבין שעל חלק מהדברים שאתה כרגע מעלה כן יש הסכמות.
ינון אזולאי:
על חלק היו הסכמות.
יבגני סובה:
לא, עכשיו, תוך כדי שאמרת.
יבגני סובה:
אמרת שלמרות שאתה טענת לנושא חדש, על חלק מהדברים יש הסכמות.
ינון אזולאי:
אמרתי, אני לא יכול להצביע לך על מה מתוך זה הייתה הסכמה ועל מה לא הייתה הסכמה, אני רק אומר שגם כששינו תאריכים, לא כל התאריכים היו בהסכמה.
ינון אזולאי:
אנחנו למשל ביקשנו לתת עוד אופציה של תאריכים בשנת הבסיס, שבמקום 2019 יהיה ינואר-פברואר 2020, דבר שלא קרה.
ינון אזולאי:
פה למשל לא הייתה הסכמה כשנתת רק תאריך אחד, והיה פה שינוי בתאריך, ואני לא מסכים לזה, אנחנו לא הסכמנו לזה.
ינון אזולאי:
אחר כך בסעיף 3, במחזור העסקאות בשנת הבסיס, לגבי עוסק רשום בתקופת הזכאות, גם את זה הוספנו, וב-(ב), בסכום ההוצאות הנחסכות מחולק במחזור עסקאותיו בשנת הבסיס.
ינון אזולאי:
במחזור עסקאותיו, גם פה היה שינוי לגמרי שלא היה בפנים, הוספנו אותו בוועדה.
ינון אזולאי:
אלכס יכול להגיד אם זה היה בהסכמה או לא בהסכמה, אני אומר שאני לא זוכר בעניין הזה.
ינון אזולאי:
כל נושא שהיה פה כנושא חדש או לא כנושא חדש, בכלל, כשזה הגיע לנושא חדש, זה בא ממקום לא סתם של משיכת זמן, אין עניין למשוך זמן, לא לי ולא לאופוזיציה.
ינון אזולאי:
למרות דבריו של יושב-ראש ועדת כספים בבוקר, לנו אין עניין למשוך זמן, לנו יש עניין של דבר אחד, יש עניין לעשות טוב לעצמאיים.
ינון אזולאי:
כשאני מסתכל על זה, אנחנו ביקשנו מספר דברים – ואני בא מדיון בוועדת כספים עכשיו – וחלק מהדברים שביקשנו הם בדיוק כדי לא להגיע לאותו מקום שכרגע אנחנו נמצאים בו.
ינון אזולאי:
לדוגמה, יש פה הוספה, להסתכל אם בשנת הבסיס הייתה בעיה לאנשים שהיו במילואים באותו זמן, אז הוספנו שהם יוכלו להגיש במקום זה בתאריך – לא יחשבו להם את ימי המילואים בשביל הירידה במחזור, וכן אישה בחופשת הלידה.
ינון אזולאי:
זה דבר טוב שהוספנו.
ינון אזולאי:
אני ביקשתי למשל בנושא הזה, אם אתם נותנים דבר כזה, אם אתם לא קוראים לזה נושא חדש, תוסיפו גם את הסיפור של החולים.
ינון אזולאי:
אלכס בא איתי עכשיו מוועדה, הוועדה הייתה רוויה בכאב.
ינון אזולאי:
אני לא חושב שאפילו היה שם כעס, היה שם כאב של בעלי עסקים.
ינון אזולאי:
אנחנו ביקשנו שיוסיפו בה לאותם חולים, במיוחד חולים אונקולוגיים שבאותו זמן היו מאושפזים, היו בחופשת מחלה, ביקשנו שיוסיפו את הנושא הזה, ואותו לא הוסיפו.
ינון אזולאי:
לכן כשאנחנו עושים מעשה, אנחנו לא עושים אותו סתם, אנחנו עושים אותו בשביל להשיג עוד משהו לאותם עצמאיים.
ינון אזולאי:
אני רוצה לעבור ל-(9), חברה כהגדרתה בפקודה שחילקה דיבידנד, אחד או יותר, בתקופה שמיום ד' בטבת – פה הכניסו את זה עם דיבידנדים שיוכלו לקחת גם בתקופה שלא הייתה קורונה, שיוכלו לקחת.
ינון אזולאי:
אנחנו ביקשנו כחברי הוועדה להוציא את הנושא הזה לגמרי, שמי שחילק לא בזמן שהייתה קורונה יוכל לקבל את הדיבידנדים לעצמו.
ינון אזולאי:
זה נכנס בסופו של דבר, אבל כשאני טוען לנושא חדש אז אני אומר על כל דבר שנכנס שלא אמור להיות על מנת שאולי בכל זאת יבינו שיש פה איזושהי זעקה של אותם עצמאיים.
ינון אזולאי:
לגבי (10) – עוסק שדיווח לרשות המיסים בישראל על סגירת עסקו לפני תקופת הזכאות, שם למטה: אלא אם כן שוכנע המנהל שהעסק היה פעיל בחודשים מרץ אפריל בשנת 2022.
ינון אזולאי:
שוכנע המנהל – כלומר, לא מספיק להם אם הוא יביא דיווח שההכנסות שלו באמת היו בירידה, צריך שוכנע המנהל.
ינון אזולאי:
אגב, כל ההגדרה של מנהל, גם בהמשך יש הגדרה של מנהל, אנחנו לא מסכימים איתה בכמה דברים שאנחנו הבאנו שם.
ינון אזולאי:
עם מספר דברים שהביאו כהגדרת מנהל אנחנו לא מסכימים.
ינון אזולאי:
סעיף 11, עוסק שדיווח לגבי ארבעת החודשים שלפני מועד – אגב, זה כן היה בהסכמה, אבל גם פה, אלא אם כן שוכנע המנהל שהעסק היה פעיל בחודשים מרץ-אפריל.
ינון אזולאי:
עוד פעם אנחנו מביאים את המנהל שהוא יכריע, ולא רואה חשבון ששולח את הדוח הזה.
ינון אזולאי:
לעניין עוסק שפעילותו בשנת הבסיס אחת מאלה לפי העניין, אני לא אחזור על זה, יש את הסיפור של התאריכים, אז כל שנת הבסיס, התאריכים זה כמו שאמרתי מקודם, שבשנת הבסיס ביקשנו – וזה דבר שלא נעשה – שאם כבר משנים את התאריך ואתה מביא תאריכים אחרים, אמרנו תביא תאריכים שיהיו אופציה לבחירה גם בינואר-פברואר 2020 וגם ינואר 2019-2020.
ינון אזולאי:
תשובתה של רשות המיסים הייתה שלא יכולים לעשות דבר כזה בגלל שרשות המיסים אומרת שטכנית הם לא יכולים לעשות את זה.
ינון אזולאי:
כלומר, אנחנו בכל פעם מקלים על רשות המיסים בגלל טכני.
ינון אזולאי:
בגלל טכני אותם עצמאיים צריכים להפסיד.
ינון אזולאי:
טכני.
ינון אזולאי:
היה את זה גם בגל הקודם שאמרו טכני וויתרו להם, ובכל פעם שהם באים ואומרים אנחנו לא יכולים לתת בגלל טכני, אנחנו מוותרים להם.
ינון אזולאי:
לכן אני אומר אם כבר אתה עושה שינויים, אז שהשינויים יהיו על הכול או כלום.
ינון אזולאי:
לגבי עוסק שפעילותו החלה בתקופה שמיום – גם זה בתאריכים.
ינון אזולאי:
דיברנו על זה.
ינון אזולאי:
אופיר, אתה רוצה להמשיך מפה?
יבגני סובה:
אני חייב להגיד משהו.
יבגני סובה:
אני עובר על החוק, אני רואה שרק העליתם פה סכומים, זה נראה כמו לטובת האנשים שנפגעו.
ינון אזולאי:
לא, לא, זה לא רק.
ינון אזולאי:
קודם כל, לא רק סכומים.
ינון אזולאי:
מי שעובר עליו בחטף, אתה צודק, אתה רואה רק מספרים, אבל תראה גם תאריכים, תראה גם באחוזים גם בשנת הבסיס.
ינון אזולאי:
אתה מדבר איתי על מספרים.
ינון אזולאי:
מספרים – זה נכון שמ-3,000 עלה ל-4,100 ועלה גם ל-9,000 - - -
יבגני סובה:
יש פה תוספות משמעותיות.
ינון אזולאי:
שלא תהיה פה אי הבנה, אף אחד לא מתלונן על תוספות, זו הייתה דרישה של כולנו, והייתה גם עבודה, ואני אמרתי שגם אלכס ניסה וישב ועשה שינויים בחוק הזה.
ינון אזולאי:
אף אחד לא ממעיט מהשינויים שנעשו בחוק הזה.
ינון אזולאי:
אנחנו רק אומרים שכשאנחנו עושים חוק כזה, שנותן פיצוי לאותם בעלי עסקים.
ינון אזולאי:
אנחנו אמרנו שהחוק הזה לא יצא כמו שהוא נכנס, זה נכון, אבל צריך לתקן אותו מהפעם הקודמת שהייתה.
ינון אזולאי:
לא להעביר אותו ככה אלא לתקן אותו מבעיות שהיו בפעם הקודמת, ולכן גם מבחינת ההסתייגויות שלנו אנחנו נוכחנו היום לדעת בוועדה שההסתייגויות שלנו הן הסתייגויות צודקות, למרות שיש מי שעושה עלינו קמפיין מאתמול כבר על זה שאנחנו מעכבים.
ינון אזולאי:
אנחנו לא מעכבים, אנחנו דואגים לאותם חולים שהיו בוועדה מקודם, אנחנו מנסים להיות הפה שלהם.
ינון אזולאי:
לכן אני אומר לאדוני היושב-ראש: הנושאים האלה הם נושאים חדשים, בואו נפתח אותם, אדרבא.
יבגני סובה:
אני מבקש לסגור את הדלת בינתיים כי אנחנו ממשיכים בדיון.
יבגני סובה:
הדיון הבא יידחה.
יבגני סובה:
היועצת המשפטית, שלומית, את רוצה להגיב עכשיו או שאנחנו נשמע את היושב-ראש?
שלומית ארליך:
חבר הכנסת כץ – נשמע אותו קודם ובסוף.
יבגני סובה:
חבר הכנסת כץ, אתה רוצה להוסיף?
יבגני סובה:
אני חושב שאזולאי נימק מספיק נכון את כל הדברים.
יבגני סובה:
אנחנו נשמע קודם כל אותך או את יושב-ראש ועדת הכספים?
יבגני סובה:
בבקשה, חבר הכנסת קושניר.
אלכס קושניר:
אדוני היושב-ראש, כפי ששמעת, היה פה נימוק מאוד מפורט של חבר הכנסת ינון אזולאי.
אלכס קושניר:
זה נכון שיש לנו אי הסכמות על החוק, וכל הטענות שלו שנטענו בפני הוועדה נגעו באי הסכמות שיש לנו בחוק.
אלכס קושניר:
אבל לא באמת הייתה טענה אמיתית לנושא חדש בשום סעיף, ולכן אני מבקש מהוועדה לדחות את הבקשה לנושא חדש בכלל הסעיפים שהוגשו.
יבגני סובה:
תודה רבה, חבר הכנסת קושניר.
יבגני סובה:
בבקשה, היועצת המשפטית.
שלומית ארליך:
גם לעמדתנו התיקונים לא מהווים נושא חדש, הם נובעים מהצעת החוק, הם שלובים בה, הם כרוכים בה.
שלומית ארליך:
מדובר בתיקונים שעלו תוך כדי הדיון כחלק מדברים שהוחלט לקבל במהלך הדיון.
שלומית ארליך:
אנחנו לא סבורים שהם חורגים מגדר הנושא של הצעת החוק.
יבגני סובה:
עוד מישהו רוצה להוסיף?
ינון אזולאי:
כן.
יבגני סובה:
בבקשה, ונעבור להצבעה.
ינון אזולאי:
אני מבין שהיועצת המשפטית אומרת שאין פה שום דבר שהוא נושא חדש.
ינון אזולאי:
מקבלים את דעתה של היועצת המשפטית ומושכים את זה.
יבגני סובה:
אז אנחנו לא נקיים הצבעה ובזה נסיים את הדברים.
מירב בן ארי:
שלום לכולם.
מירב בן ארי:
אנחנו פותחים את ישיבת ועדת הכנסת.
מירב בן ארי:
נתבקשתי על ידי יו"ר ועדת הכנסת, חה"כ ניר אורבך, לקיים את הדיון בבקשת הממשלה להקדמת הדיון בהצעת חוק למניעת אלימות במשפחה (פיקוח טכנולוגי להבטחת קיומו של צו הגנה, והערכת מסוכנות – הוראת שעה), התשפ"ב-2022, מ/1572, לקריאה ראשונה.
מירב בן ארי:
אתה יכול להחליף אותי?
אסף גרינבאום:
אני אסף גרינבאום, יועץ שר המשפטים.
אסף גרינבאום:
אנחנו מבקשים פטור מחובת הנחה על ההצעה הזו שהונחה אתמול על שולחן הכנסת.
אסף גרינבאום:
הסיבה שבגללה אנחנו מבקשים את הפטור הזה היא, בראש ובראשונה, מכיוון שמדובר בהצעה חשובה מאוד.
אסף גרינבאום:
קיימות כידוע שתי עילות שמצדיקות פטור, גם חשיבות וגם דחיפות.
אסף גרינבאום:
אין הרבה הצעות חוק שמתקיימות בעוצמה הזאת שתי העילות האלה לגביהן – גם החשיבות וגם הדחיפות.
אסף גרינבאום:
מעבר לכך, התקיים במשך תקופה ארוכה דיון מאוד משמעותי גם בוועדת הבט"פ, גם דיון ציבורי, וגם הוגשו הצעות חוק טרומיות שנידונו בעניין הזה.
אסף גרינבאום:
ולכן מבחינה מהותית התקיים דיון מעמיק בהצעות החוק, ולכן יש פה הצדקה משמעותית לכך שיינתן פטור מחובת הנחה להצעה החשובה הזאת.
רם שפע:
אני מצטרף מאוד לחשיבות ולדחיפות.
אחמד טיבי:
ההצעה חשובה.
אחמד טיבי:
לכן אני פה.
מירב בן ארי:
יש כאן הצעות חוק פרטיות של קואליציה ואופוזיציה.
מירב בן ארי:
זה מראה את חשיבות העניין והנושא.
מירב בן ארי:
עבדנו על ההצעה הזו כבר שנים.
מירב בן ארי:
המשרד לביטחון הפנים עשה כאן עבודה, וצריך להגיד תודה לשר עמר בר-לב - - -
רם שפע:
ולצוות שלו – יעל, נוגה, הילה.
מירב בן ארי:
וכל הצוות.
רם שפע:
כולן פה נרגשות ורק מחכות שזה יקרה.
מירב בן ארי:
ואנחנו, בעזרת השם, נעלה את זה היום לסדר-היום מתוך הבנת החשיבות.
מירב בן ארי:
הרבה ארגונים מחכים ורוצים לדעת.
רם שפע:
הכנסת זה מקום קשה.
רם שפע:
מדי פעם אתה נוחל אכזבות ותסכולים, ומדי פעם קורה דבר מדהים כזה.
רם שפע:
אז אני יודע, גם מירב ומיכל, ונעמה לזימי, קרן ברק, ועאידה ששנים חולמת על זה, ואני בטוח ששכחתי עוד, שרק רצו שסוף סוף החוק הזה יעבור כדי לעשות טוב; קואליציה ואופוזיציה, יחד עם הצוות של המשרד לבט"פ ועם משרד המשפטים.
רם שפע:
אני בטוח שיש המון אנשים.
רם שפע:
ויש משהו מרגש בזה שעכשיו, רגע אחרי שהכנסת התפזרה, מצליחים להעביר את זה.
אסף גרינבאום:
אם אפשר, נוסיף תודה גם לנוסח החוק במשרד המשפטים, שלילות שלמים הקדישו לנושא הזה בימים האחרונים.
אסף גרינבאום:
אני חייבת ללכת.
אסף גרינבאום:
תודה רבה.
אסף גרינבאום:
בוא נעבור להצבעה.
רם שפע:
צריך לעבור להצבעה.
רם שפע:
מי בעד לאשר את ההצעה?
רם שפע:
בעד – פה אחד
רם שפע:
פה אחד.
רם שפע:
אין מתנגדים, אין נמנעים.
רם שפע:
אני סוגר את הישיבה.
מירב בן ארי:
כל הכבוד לכולם.
ניר אורבך:
צהריים טובים, אני מתכבד לפתוח את ישיבת ועדת הכנסת, היום יום שני, ה' בתמוז, תשפ"ב, 4 ביולי 2022.
ניר אורבך:
אנחנו מתכבדים בנוכחותו של מזכיר הכנסת דן מרזוק.
ניר אורבך:
סדר היום: מועדי פגרת הבחירות לכנסת ה-25 ופעילות הכנסת בפגרה.
ניר אורבך:
אקריא כעת את הצעת ההחלטה.
ניר אורבך:
ניתן כמובן לחברי הכנסת להתייחס לפני שנאשר את זה.
אורית סטרוק:
אני רוצה לשאול את ארבל, אם יש שינויים בין ההחלטה הזו לבין החלטות קודמות שהיו בפגרות כנסת קודמות.
ארבל אסטרחן:
כל החלטה הייתה קצת עם חידודים אחרים.
ארבל אסטרחן:
בגדול, זה מבוסס על מה שהיה, וכל פעם היו שינויים.
אורית סטרוק:
אז אם אפשר תוך כדי לציין מה ההבדלים זה יהיה טוב.
ארבל אסטרחן:
לא על כל סעיף אני יודעת להגיד לך בדיוק מה היה.
ארבל אסטרחן:
אם משהו ספציפי שחשוב לך, אני יכולה לבדוק, אבל כל החלטה הייתה קצת שונה – איך מכנסים ועדות.
ארבל אסטרחן:
הנושא של ועדת הסכמות תמיד היה.
ארבל אסטרחן:
הנושא של יציאה לפגרת בחירות ושפעילות הכנסת יורדת מאוד תמיד היה, שיש רק עניינים דחופים וכו'.
ארבל אסטרחן:
יש סמכויות שהן בחוק, למשל, בממשלה בחוק יש סמכות לכנס את מליאת הכנסת ולבקש לדון בנושאים.
ארבל אסטרחן:
אם יש משהו נקודתי.
ניר אורבך:
אני רוצה להדגיש שהמסמך הזה שמונח לפנינו, הוא פרי שיח בין נציגי הקואליציה והאופוזיציה, והוא הגיע לכאן בהסכמות.
בועז טופורובסקי:
לקראת הקואליציה הבאה.
בועז טופורובסקי:
..
ניר אורבך:
אני מתחיל בבקשה בהקראה ואנחנו נתקדם.
ניר אורבך:
בעקבות פניית יושב ראש הכנסת, וקבלת חוק התפזרות הכנסת העשרים וארבע, ביום א׳ בתמוז התשפ״ב - 30 ביוני 2022, קיבלה ועדת הכנסת את ההחלטה הבאה לעניין מועדי פגרת הבחירות ופעילות הכנסת בפגרה: א.
ניר אורבך:
פגרת הבחירות.
ניר אורבך:
בהתאם להוראות סעיף 18 לתקנון הכנסת, פגרת הבחירות לכנסת ה-25 תחל ביום שלישי, ו׳ בתמוז התשפ״ב - 5 ביולי 2022, ותימשך עד כינוסה של הכנסת ה-25.
דן מרזוק:
רק לחדד.
דן מרזוק:
הסעיף הזה הוא בכפוף כמובן לסיום סדר-היום במליאה, זאת אומרת, גם אם אנחנו נסיים את סדר-היום לאחר השעה 12:00 בלילה, ואנחנו נכנס כבר ל-5 ביולי, עדיין פגרת הבחירות לא תיכנס לתוקף, אלא היא תחל אך ורק עם תום סדר-היום במליאת הכנסת.
בועז טופורובסקי:
גם ו' בתמוז נכנס בשקיעה, אז גם אם לא נסיים בשקיעה.
יצחק פינדרוס:
אין לנו שום בעיה, הסתיים אבל בתנאי שהסדר יום הוא הסדר יום ולא היו"ר השתמש בסמכותו, בסדר יום של יום חמישי.
בועז טופורובסקי:
אנחנו גם בהסכמה על סדר היום.
ניר אורבך:
תודה ההסכמות הן על סדר היום.
ניר אורבך:
מבחינת הסדר, מי שרוצה שיירשם אצל נועה.
ניר אורבך:
ב.
ניר אורבך:
ועדת ההסכמות - בתקופת הפגרה תפעל ״ועדת הסכמות״ שתורכב משני חברי כנסת - יו״ר הקואליציה שייצג בה את כל סיעות הקואליציה, וחבר מסיעתו של ראש האופוזיציה, לפי קביעת ראש האופוזיציה שייצג בה את כל סיעות האופוזיציה.
ניר אורבך:
ג.
ניר אורבך:
עבודת המליאה - 3.
ניר אורבך:
לפי הוראות סעיף 9 לחוק הכנסת, התשנ"ד-1994, הממשלה או 25 חברי כנסת רשאים לדרוש את כינוס המליאה בתקופת הפגרה, ולעניין זה יחולו הוראות סעיף 21 לתקנון הכנסת.
ניר אורבך:
לעניין חקיקה בתקופת הפגרה - הממשלה רשאית לבקש כי יובאו לדיון במליאה הצעות חוק בקריאה הראשונה, השנייה והשלישית.
צבי האוזר:
יש לי שאלה בקטע הזה.
צבי האוזר:
ועדת ההסכמות גם יכולה לאשר חקיקה בקריאה ראשונה?
ארבל אסטרחן:
במליאה רק לפי בקשת הממשלה.
צבי האוזר:
זאת אומרת, אם יש הסכמה בוועדת ההסכמות בכנוס פגרה - - -
ארבל אסטרחן:
ועדת הסכמות אין לה סמכות להחליט על כינוס פגרה.
צבי האוזר:
לא, אבל היא יכולה להסכים לכינוס פגרה?
ארבל אסטרחן:
היא לא צריכה להסכים אם הממשלה מבקשת.
שגית אפיק:
היא לא רלבנטית לזה.
צבי האוזר:
זאת אומרת, חקיקה בקריאה ראשונה היא רק אם הממשלה תבקש.
יצחק פינדרוס:
אני רוצה לחדד את השאלה כי גם לי היא נוגעת עוד מעט למשהו שאני רוצה לשאול פה.
יצחק פינדרוס:
אם לצורך העניין 25 ח"כים חותמים על כינוס המליאה, ובבקשה שלהם מבקשים לדון על איזושהי חקיקה פרטית.
איתן גינזבורג:
אי-אפשר.
יצחק פינדרוס:
אמרתי ואם בהסכמות.
איתן גינזבורג:
25 חתימות זה רק הצעות לסדר-היום.
איתן גינזבורג:
זה התקנון.
אורית סטרוק:
אני רוצה לשאול שאלה אחרת את ארבל.
אורית סטרוק:
במחילה.
אורית סטרוק:
הממשלה יכולה לבקש להעלות חוקים בכל קריאה, היא יכולה לבקש גם להעלות חוקים שהם חקיקה פרטית?
ניר אורבך:
בראשונה כן.
רות וסרמן לנדה:
מה הדין לגבי טרומית?
דן מרזוק:
לא ניתן.
ניר אורבך:
לא ניתן.
ניר אורבך:
אני אסיים את ההקראה.
ניר אורבך:
ד.
ניר אורבך:
עבודת הוועדות - 4.
ניר אורבך:
בהתאם לסעיף 112(א) לתקנון הכנסת, הוועדות יהיו רשאיות לקיים דיונים, בין אם ביוזמת הממשלה ובין א□ ביוזמת יושב ראש הוועדה או שליש מחברי הוועדה, רק באישור מראש של ועדת ההסכמות.
ניר אורבך:
הפניות לוועדת ההסכמות יהיו מפורטות וייעשו באמצעות מזכירות הכנסת.
ניר אורבך:
פניות הממשלה למזכירות הכנסת יימסרו על ידי מזכיר הממשלה.
ניר אורבך:
במקרה שבו לא אישרה ועדת ההסכמות קיום ישיבת ועדה כאמור בסעיף 4, רשאים יושב ראש הוועדה, הממשלה או שליש מחברי הוועדה לפנות ליושב ראש הכנסת בהתאם לסעיף 112(ב) לתקנון הכנסת, ולבקש את אישורו לקיים ישיבת ועדה.
ניר אורבך:
יושב-ראש הכנסת יאשר קיומה של ישיבת ועדה כאמור מנימוקים מיוחדי□ בלבד.
ניר אורבך:
הזמנה לישיבות הוועדות בפגרה תימסר לכל חברי הוועדה מוקדם ככל האפשר, ולפחות ארבעה ימים לפני יום כינוס הישיבה.
ניר אורבך:
במניין הימים ייכללו יום ההזמנה ויום כינוס הישיבה, ויובהר כי ימי שישי, שבת וחג נספרים במניין הימים.
ניר אורבך:
ואולם, אם ביום כינוס הישיבה מתכנסת גם מליאת הכנסת, ניתן למסור את ההזמנה שלושה ימים מראש.
ניר אורבך:
יושב-ראש הכנסת יהיה רשאי, במקרים מיוחדים ודחופים, לקצר תקופות אלה.
ניר אורבך:
יובהר כי לא ניתן לקיים ישיבות נוספות בוועדה ביום שבו נקבעה הישיבה, או להוסיף נושאים לסדר היום שנקבע, אלא בהודעה מראש כאמור לעיל.
ניר אורבך:
עם זאת, הצבעה על רביזיה המתקיימת ביום הישיבה בסמוך לאחריה לא תחשב ישיבה נוספת לעניין זה.
ניר אורבך:
הוראות חלק ד׳ יחולו על כל הוועדות, ובכלל זה ועדות מיוחדות, ועדות משותפות, ועדות משנה, וביחס לכל הישיבות, לרבות ישיבות מחוץ למשכן הכנסת וסיורים.
ניר אורבך:
יובהר כי האמור חל גם לגבי ישיבות ועדה שההזמנה אליהן נשלחה לפני קבלתה של החלטה זו.
ניר אורבך:
מאחר וכרגע אין הסכמות, וועדת ההסכמות עדיין לא קמה, אז הדיונים שכבר נשלחו לגביהם הזמנות והם ממחר והלאה, כרגע הם לא בתוקף.
ארבל אסטרחן:
נשאל פה מה זה שונה מפעם שעברה.
ארבל אסטרחן:
פעם שעברה היה משפט נוסף שאמר: "לא תחול מגבלה לעניין ישיבות שהתקיימו ביום תחילת הפגרה בשעות הבוקר.
איתן גינזבורג:
מה זה פעם שעברה?
איתן גינזבורג:
איפה, באיזה סעיף?
ארבל אסטרחן:
בסעיף 7 בסופו נאמר אז - שזה יחול גם על ישיבות שההזמנה אליהם נשלחה לפני קבלתה של החלטה זו, אולם לא תחול כל מגבלה לעניין ישיבות ועדה שהתקיימו ביום תחילת הפגרה בשעות הבוקר.
ארבל אסטרחן:
זאת אומרת, אם ירצו לעשות ישיבה מחר, והיא תהיה בהסכמות, אולי צריך להבהיר שנגיד ההזמנה נשלחה היום או אתמול, או היום אפילו וזה בהסכמות, אין בעיה, יוכלו לדון גם כשאין להם את הארבעה ימים.
יצחק פינדרוס:
תמצאי את הניסוח המשפטי.
יצחק פינדרוס:
אין לנו בעיה, העיקר שיגיעו להסכמות.
יצחק פינדרוס:
אני מוכן לקבל את זה שזה שוועדה שהוזמנה למחר והיא נמצאת בוועדת ההסכמות, אנחנו לא הולכים - - -
אורית סטרוק:
יואב גם הודיע שמבחינתו אין כרגע הסכמות על דיוני המשך.
ארבל אסטרחן:
זה כפוף להסכמות לא לימין ישיבות שיצאה אליהם הזמנה.
ניר אורבך:
8.
ניר אורבך:
מיום כ׳ באב התשפ״ב - 17 באוגוסט 2022, ועד ליום ה׳ באלול התשפ״ב - 1 בספטמבר 2022 (כולל), לא תתקיימנה ישיבות ועדות בכלל, בשל חופשה מרוכזת של עובדי הכנסת, למעט ישיבה או סיור של ועדת החינוך התרבות והספורט בקשר לפתיחת שנת הלימודים, ולמעט ישיבות שאותן יתיר יושב ראש-הכנסת באופן חריג.
ניר אורבך:
הוראות סעיף 4 עד 6 יחולו גם על ישיבות וסיורים שיתקיימו בחופשה המרוכזת.
ניר אורבך:
9.
ניר אורבך:
על אף האמור בסעיפים 4 עד 7: (א) דיוני ועדה בחקיקה ראשית וחקיקת משנה בענייני קורונה: ועדות הכנסת רשאיות לדון בחקיקה ראשית וחקיקת משנה שבסמכותן, בנושאים המתחייבים והקשורים בקשר ישיר והדוק למשבר הקורונה, ללא אישור ועדת ההסכמות.
ניר אורבך:
ההזמנה תימסר לחברי הוועדה מוקדם ככל האפשר, אף אם פחתה התקופה מהאמור בסעיף 6.
ניר אורבך:
יובהר כי החרגה זו לא תחול על דיוני מעקב ופיקוח גם אם הם קשורים לקורונה.
ניר אורבך:
יוזכר כי בהתאם לסעיף 47 לחוק סמכויות מיוחדות להתמודדות עם נגיף הקורונה החדש (הוראת שעה), התש״ף-2020, ההגבלות לפי חוק הכנסת, תקנון הכנסת או החלטה זו לא יחולו לגבי כינוס _ _ המליאה והוועדות לדיונים מסוימים לפי החוק.
ארבל אסטרחן:
חוק סמכויות מיוחדות כשחוקקו אותו כתבו בו במפורש בסעיף 47, שכל ההחלטות האלה של ועדת הכנסת לא יחולו לגביו.
ארבל אסטרחן:
זאת אומרת, אם צריך לאשר תקנות מכוחו בוועדות השונות, אי-אפשר להתנות על זה.
יצחק פינדרוס:
לפי מיטב זכרוני, יושב-ראש הכנסת התנגד לחוק הסמכויות המיוחדות בהצבעה.
ארבל אסטרחן:
זאת ההוראה שנמצאת שם.
ארבל אסטרחן:
למה צריך?
ארבל אסטרחן:
אז לכאורה בכלל לא צריך להתייחס פה לענייני קורונה כי החוק עובר.
ארבל אסטרחן:
אבל יש תקנות קורונה שמגיעות מכוח חקיקה אחרת בעיקר פקודת בריאות העם, שם אין הוראה כזאת, וגם שם הרבה פעמים יש דחיפות מאוד משמעותית, עכשיו, לשמחתנו זה פחות, אבל בתקופת שיא הקורונה יש הרבה תקנות שמגיעות בענייני בידודים וכאלה, ולכן נדרשת ההחרגה הזאת שגם הייתה כבר בעבר.
בועז טופורובסקי:
בכל מקרה זה רק לחקיקה.
ארבל אסטרחן:
רק חקיקה ראשית ואישור תקנות, לא דיונים כלליים.
ארבל אסטרחן:
דיונים כלליים, ככל שיהיו דיוני פיקוח וכו', מחייב ועדת הסכמות בכל דיון.
ניר אורבך:
(ב) ועדת הכנסת רשאית לקיים ישיבות בעניינים שבסמכותה ללא אישור ועדת ההסכמות.
ניר אורבך:
הוראה זו לא תחול על דיונים בחקיקה מטעם הוועדה.
ניר אורבך:
(ג) הוועדה המשותפת לתקציב הביטחון רשאית לקיים ישיבות בעניינים דחופים שבסמכותה, ללא אישור ועדת ההסכמות; ועדות המשנה של הוועדה המשותפת לתקציב הביטחון רשאיות לקיים ישיבות בעניינים דחופים שבסמכותן, ללא אישור ועדת ההסכמות ובאישור מראש של יושב ראש הוועדה המשותפת.
ניר אורבך:
ההזמנה תימסר לחברי הוועדה המשותפת או ועדות המשנה לפי האמור בסעיף 6.
יצחק פינדרוס:
מי זה יושב-ראש הוועדה לענייני ביקורת המדינה?
ארבל אסטרחן:
אנחנו בתקווה שיהיה.
יצחק פינדרוס:
בפגרה.
שגית אפיק:
לא, אין כזה.
שגית אפיק:
לא רצינו שיהיה תקדים בהחלטות שמובאות בפני ועדת הכנסת, ובכנסת הבאה יהיה מי שיחשוב שבכוונה זה ירד.
אוסאמה סעדי:
לא, אולי עכשיו יאיישו את ועדת ביקורת המדינה סוף סוף.
ניר אורבך:
(ד) ועדות המשנה הבאות של ועדת החוץ והביטחון רשאיות לקיים ישיבות ביוזמת יושב- הראש שלהן ובאישור מראש של יושב ראש ועדת החוץ והביטחון, ללא אישור ועדת ההסכמות; ההזמנה תימסר לחברי הוועדה מוקדם ככל האפשר, אף אם פחתה התקופה מהאמור בסעיף 6: (1) ועדת המשנה לענייני מודיעין; (2) ועדת המשנה לענייני וא״א; (3) ועדת המשנה למדיניות ואסטרטגיה.
ניר אורבך:
(ה) הוועדה המשותפת ליושב ראש הוועדה לענייני ביקורת המדינה ויושב-ראש ועדת החוץ והביטחון לפי חוק מבקר המדינה ("ועדת השניים") רשאית לקיים ישיבות בתקופת הפגרה בעניינים שבסמכותה, ללא אישור ועדת ההסכמות, ובלבד שמועד הישיבה יהיה בהסכמת שני החברים.
ניר אורבך:
בנוסף לאמור, יצוין כי נציגי הקואליציה והאופוזיציה מסרו לוועדת הכנסת, ולא כחלק מהחלטה זו, כי הם הסכימו ביניהם כי בתקופת הפגרה הצעות חוק שעניינן בחירות והצעות חוק שהיו מונחות על שולחן הכנסת ביום קבלת חוק התפזרות הכנסת יובאו להצבעה במליאה - באישור ועדת ההסכמות.